Care este cel mai greu de tradus cuvânt în această propoziție?
„Know" e ușor de tradus.
„Pep rally" nu are un corespondent direct în multe limbi și culturi,
dar poate fi aproximat.
Dar cel mai dificil cuvânt aici este unul dintre cele mai mici: „you".
La fel de ușor precum pare,
deseori este imposibil să traduci „you" cu acuratețe
fără a ști mai multe despre contextul în care este spus.
În primul rând, cât de familiar ești cu persoana cu care vorbești?
Multe culturi au diferite niveluri ale formalității.
Un prieten apropiat,
cineva mai în vârstă sau mai tânăr,
un străin,
un șef.
Toți aceștia pot fi niște „you" puțin diferiți.
În multe limbi, pronumele reflectă aceste diferențe
prin ceea ce este cunoscut ca deosebirea T-V.
În franceză, de exemplu,
ai spune „tu" când vorbești cu prietenul tău la școală,
dar „vous" când te adresezi unui profesor.
Chiar și engleza a avut ceva similar cândva.
Îți amintești de vechiul „thou"?
Ironic, era de fapt pronumele informal
pentru pesoanele apropiate,
în timp ce „you" era versiunea formală și politicoasă.
Deosebirea s-a pierdut
când englezii au decis să fie politicoși tot timpul.
Dar dificultatea în a traduce „you" nu se oprește aici.
În limbi precum Hausa sau Korana,
forma lui „you" depinde de genul ascultătorului.
În multe altele, depinde dacă aceștia sunt unul sau mai mulți,
precum „du" sau „ihr" în germană.
Chiar și în engleză,
unele dialecte folosesc cuvinte precum „y'all” sau „youse” în același sens.
Unele forme de plural, precum „vous” din franceză
și „Вы” din rusă
sunt și ele folosite pentru o singură persoană
pentru a arăta că ascultătorul este mult mai important,
cam ca pluralul politeții „we”. .
Și câteva limbi chiar au o formă specifică
pentru adresarea a exact două persoane,
precum „vidva” din slovacă.
Dacă asta nu era suficient de complicat,
formalitatea, numărul și genul pot intra toate în joc în același timp.
În spaniolă, „tu” este forma de singular informal, unisex,
„usted" este forma de singular formal, unisex,
„vosotros" este plural masculin, informal,
„vosotras" este plural feminin, informal,
și „ustedes" este plural, formal, unisex.
Pfiu!
După toate acestea,
poate este o ușurare
faptul că unele limbi deseori omit pronumele de persoana a II-a.
În limbi precum româna și portugheza,
pronumele poate fi omis din propoziție
pentru că este clar sugerat de conjugarea verbelor.
Și în limbi precum coreeana, tailandeza și chineza,
pronumele pot fi omise fără vreo sugestie gramaticală.
Vorbitorii mai degrabă ar lăsa ascultătorul
să ghicească pronumele din context,
decât să îl folosească pe cel greșit și să riște să pară nepoliticoși.
Așadar, dacă vreodată lucrezi ca traducător
și dai peste această propoziție fără niciun context:
„Tu și tu, nu, nu voi,
voi, sarcina voastră e să traduceți 'you' pentru voi înșivă" ...
Ei bine, mult noroc!
Și pentru comunitatea de voluntariat care va traduce acest video
în numeroase limbi:
Scuze pentru asta!